secundair biologie (secundair) chemie (secundair) Praktijkvoorbeeld Kruiswoordraadsel Opname schoolactiviteit (musical, uitstap …)
Interactieve oefening 15-01-2018 (2)
Interactieve oefening 17-11-2017 Toulouse en omgewing (1)
Die mooi wil nie ophou nie. Oor elke bult, ´n nog beter prentjiemooi, moontlike foto. Laslappie aarde, geel kanolalande, groen, groen koringlande, sommige minder groen, dié wat in die aar kom. Vaalbruin, grondkleur kolle tussenin, daar waar die mielietjies aan die opkom is, nog nie sterk genoeg om ´n groen skynsel te wys nie. Heuphoogte wingerde, net besig om te bot en hawer tussen die rye geplant. Weidings van klawer en raaigras, met ´n ander groen. Iewers in die agtergrond, die ou Franse plaashuis. Akker en plataanbome, vorm lanings langs die paaie en waterstrome.
Ons was bevoorreg om vir die 3 weke by die kinders in Toulouse te kuier en het elke oomblik daavan geniet. Ek wil amper nie eers sê dat ons in Frankryk was nie. Kyk na die brosjures, die besienswaardighede is onbeperk. Dit geld, sekerlik, vir die hele Europa. Toulouse en omgewing het ons skaars aan geraak.
As ek al die foto's wou neem, wat ek moes neem, sou die album duisende foto's beslaan het en mens kan net nie oral stilhou nie.
My misnoeë teenoor die bouers van die toring van Babel neem steeds toe, want hulle is die mense wat gemaak het, dat ek nie die vrae kon vra wat ek wou nie. As die Franse tog ook net meer Engels wou leer.